དེ་ལྟར་བཙུན་ཆུང་དེ་སྲོག་མགོ་ཐོན་ཙམ་བྱུང་སྟབས།ཁོས་གསོན་འདྲེ་རྒན་མོ་དེར་ཐུགས་རྗེ་ཆེ་ཞུས་ནས།གསོན་འདྲེ་དང་ཤི་འདྲེ་ཚོའི་གནས་སྟངས་སྐོར་སྐད་ཆ་དྲིས་པ་ན།གསོན་འདྲེ་རྒན་མོ་དེས།ངའི་རོགས་པ་ཚང་མ་ཤི་འདྲེ་རེད།ང་ནི་ཁོང་ཚོའི་མཉམ་དུ་འདི་ལྟར་ལོ་མང་པོ་བསྡད་པ་ཡིན།ད་ནི་སྙིང་རྗེ་ཟེར་བ་དེ་ཡང་མཚམས་ལན་རེར་མ་གཏོགས་སྐྱེས་ཀྱི་མི་འདུགད་རེས་སྙིང་རྗེ་ཞིག་སྐྱེས་ནས་ཁྱེད་རང་བསྐྱབས་པ་རེད།མ་གཞི་བྱས་ན།ཁྱེད་རང་གསོན་པོར་ཟོས་བཞག་པ་ཡིན་ན།དེ་ཞིམ་མདོག་ཁ་པོ་ཡོད་པ་རེད་དེ།ད་རེས་ཁྱེད་རང་ཚེ་ཐར་ལ་བཏང་བ་ཡིན།རྗེས་མ་ནས་ང་ལ་ཞུ་བ་འཐེན་པར་མ་ཡོང་།ཡོང་བ་ཡིན་ན།ཟ་ཐག་ཆོད་ཟ་གི་ཡིན་དཞེས་དང་།ངའི་རོགས་པ་ཚོ་ནི་ས་ཆ་ག་ས་ག་ནས་རེད།མདང་དགོང་ཁྱེད་རང་གིས་གོ་ཡོད་པ་རེད།མཐོང་ཡོད་པ་རེད།སྐད་རིགས་འདྲ་མིན་སྣ་ཚོགས་བརྒྱབ་སོང་ང་།ཆུ་ལུགས་རྣམ་པ་སྣ་ཚོགས་རེད་འདུག་གསྙིང་རྗེ་ཟེར་བ་ཕལ་ཆེར་ངོ་ཤེས་ཀྱི་མ་རེད།རྗེས་མར་ཁྱེད་རང་སྐྱོབ་དགོས་བྱུང་ན།ང་ལ་སྐྱོབ་ཐབས་གང་ཡང་ཡོད་པ་མ་རེད།ད་ནི་ངའི་ཆང་རྫ་ལ་ལྟོས་དང་།ཆག་ལ་ཁད་ཅིག་ལས་ལྷག་ཡོད་པ་མ་རེད།ཅེས་བཤད་པར།བཙུན་ཆུང་ནི་དེ་བས་སྐྲག་ཅིང་འདར།གང་ལྟར་ཕྱི་ཉིན་ཉི་མ་ཤར་མཚམས་ཕྱིར་སེ་ར་དགོན་པར་ལོག་ཐུབ་པ་བྱུང་།རྒན་ལགས་ནི་རང་གི་དགེ་ཕྲུག་བདེ་ཐང་ངང་ལོག་སླེབས་པར་དགའ་ཚོར་ཆེན་པོ་སྐྱེས།